Deși nu au aliniat cea mai puternică echipă posibilă (nu joacă nici Kramnik, nici Karjakin și nici Svidler), rușii au formația cu cel mai mare rating mediu (2.744 puncte Elo), urmați de Azerbaidjan (2.728). Urmează un pluton compact, cu Ucraina (2.697), Anglia (2.696), Israel (2.695), Armenia (2.693), Ungaria (2.683) și Polonia (2.674), dar nici Germania, Olanda, Cehia și Franța, fiecare cu puțin sub 2.650 de puncte Elo, nu sînt cu mult mai prejos.